title: Komisjoni rakendusmäärus (EL) 2019/364, 13. detsember 2018, millega kehtestatakse rakenduslikud tehnilised standardid seoses kauplemisteabehoidlate registreerimise ja registreeringu laiendamise taotluse vormiga kooskõlas Euroopa Parlamendi ja nõukogu määrusega (EL) 2015/2365 (EMPs kohaldatav tekst)

text:
                  22.3.2019

                  ET

                  Euroopa Liidu Teataja

                  L 81/125

         KOMISJONI RAKENDUSMÄÄRUS (EL) 2019/364,
         13. detsember 2018,
         millega kehtestatakse rakenduslikud tehnilised standardid seoses kauplemisteabehoidlate registreerimise ja registreeringu laiendamise taotluse vormiga kooskõlas Euroopa Parlamendi ja nõukogu määrusega (EL) 2015/2365
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2365, mis käsitleb väärtpaberite kaudu finantseerimise tehingute ja uuesti kasutamise läbipaistvust ning millega muudetakse määrust (EL) nr 648/2012, (1) eriti selle artikli 5 lõiget 8,
         ning arvestades järgmist:

                     (1)

                     Euroopa Väärtpaberiturujärelevalvele (ESMA) esitatavate kauplemisteabehoidla registreerimise ja registreeringu laiendamise taotluste ühtne vorm peaks tagama, et ESMA-le esitatakse kogu komisjoni delegeeritud määruse (EL) 2019/359 (2) kohaselt nõutav teave ja et ESMA-l on seda lihtne tuvastada.

                     (2)

                     Selleks et lihtsustada kauplemisteabehoidla esitatud teabe tuvastamist, peaks iga taotluse dokument olema varustatud kordumatu viitenumbriga.

                     (3)

                     Kui taotlev kauplemisteabehoidla leiab vastavalt delegeeritud määruse (EL) 2019/359 artikli 1 lõikele 3, et delegeeritud määruse (EL) 2019/359 nõue ei ole tema suhtes kohaldatav, peab teabehoidla selle nõude taotluses selgelt ära märkima ja esitama selgituse, miks see ei ole tema suhtes kohaldatav. Sellised nõuded ja selgitused peaksid olema registreerimise või registreeringu laiendamise taotluses selgelt tuvastatavad.

                     (4)

                     Kogu ESMA-le kauplemisteabehoidla registreerimise või registreeringu laiendamise taotluses esitatud teave tuleks esitada Euroopa Parlamendi ja nõukogu direktiivis 2009/65/EÜ (3) määratletud püsival andmekandjal, et võimaldada selle säilitamist tulevikus kasutamiseks ja taasesitamiseks.

                     (5)

                     Käesolev määrus põhineb rakenduslike tehniliste standardite eelnõul, mille ESMA esitas Euroopa Komisjonile vastavalt Euroopa Parlamendi ja nõukogu määruse (EL) nr 1095/2010 (4) artiklis 15 sätestatud menetlusele.

                     (6)

                     ESMA on läbi viinud avaliku konsultatsiooni selle rakenduslike tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust määruse (EL) nr 1095/2010 artikli 37 kohaselt loodud väärtpaberituru sidusrühmade kogult,

               ON VASTU VÕTNUD KÄESOLEVA MÄÄRUSE:

            Artikkel 1
            Registreerimise ja registreeringu laiendamise taotluse vorm

               1.   Registreerimise või registreeringu laiendamise taotlus esitatakse lisas sätestatud vormis.

               2.   Kauplemisteabehoidla omistab igale esitatavale dokumendile kordumatu viitenumbri ja märgib selgelt, millise delegeeritud määruse (EL) 2019/359 sätestatud nõudega dokument seotud on.

               3.   Registreerimise või registreeringu laiendamise taotluses tuleb selgelt märkida põhjused, miks ei esitata teatava nõudega seotud teavet.

               4.   Registreerimise või registreeringu laiendamise taotlus esitatakse direktiivi 2009/65/EÜ artikli 2 lõike 1 punktis m määratletud püsival andmekandjal.

            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 337, 23.12.2015, lk 1.

            (2)  Komisjoni 13. detsembri 2018. aasta delegeeritud määrus (EL) 2019/359, millega täiendatakse Euroopa Parlamendi ja nõukogu määrust (EL) 2015/2365 regulatiivsete tehniliste standarditega, millega määratakse kindlaks kauplemisteabehoidla registreerimise ja registreeringu laiendamise taotluse üksikasjad (vt käesoleva Euroopa Liidu Teataja lk 45).

            (3)  Euroopa Parlamendi ja nõukogu 13. juuli 2009. aasta direktiiv 2009/65/EÜ vabalt võõrandatavatesse väärtpaberitesse ühiseks investeeringuks loodud ettevõtjaid (eurofondid) käsitlevate õigus- ja haldusnormide kooskõlastamise kohta (ELT L 302, 17.11.2009, lk 32).

            (4)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve) (ELT L 331, 15.12.2010, lk 84).

            LISA

                        KAUPLEMISTEABEHOIDLA REGISTREERIMISE VÕI REGISTREERINGU LAIENDAMISE TAOTLUSE VORM

                        ÜLDINE TEAVE

                        Taotluse kuupäev

                        Kauplemisteabehoidla ärinimi

                        Kauplemisteabehoidla juriidiline aadress

                        Väärtpaberite kaudu finantseerimise tehingute liigid, millega seoses kauplemisteabehoidla registreerimist taotleb

                        Taotluse eest vastutava isiku nimi

                        Taotluse eest vastutava isiku kontaktandmed

                        Kauplemisteabehoidla nõuetele vastamise eest vastutava(te) või selle hindamisega tegeleva(te) isiku(te) nimi(nimed)

                        Kauplemisteabehoidla nõuetele vastamise eest vastutava(te) või selle hindamisega tegeleva(te) isiku(te) kontaktandmed

                        Emaettevõtja või tütarettevõtjate tunnusandmed

                        DOKUMENDIVIITED (1)

                        Delegeeritud määruse (EL) 2019/359 artikkel

                        Dokumendi kordumatu viitenumber

                        Dokumendi pealkiri

                        Dokumendi peatükk/jagu/lehekülg, kus teave on esitatud, või teabe esitamata jätmise põhjus

               (1)  Kogu delegeeritud määruse (EL) 2019/359 kohaselt nõutava teabe kohta, välja arvatud artikli 1 punktid a, c ja g.


title: Komisjoni rakendusmäärus (EL) 2019/365, 13. detsember 2018, milles sätestatakse karistusi, meetmeid ja uurimisi käsitleva teabe vahetamise korra ja vormide rakenduslikud tehnilised standardid vastavalt Euroopa Parlamendi ja nõukogu määrusele (EL) 2015/2365 (EMPs kohaldatav tekst)

text:
                  22.3.2019

                  ET

                  Euroopa Liidu Teataja

                  L 81/128

         KOMISJONI RAKENDUSMÄÄRUS (EL) 2019/365,
         13. detsember 2018,
         milles sätestatakse karistusi, meetmeid ja uurimisi käsitleva teabe vahetamise korra ja vormide rakenduslikud tehnilised standardid vastavalt Euroopa Parlamendi ja nõukogu määrusele (EL) 2015/2365
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2365, mis käsitleb väärtpaberite kaudu finantseerimise tehingute ja uuesti kasutamise läbipaistvust ning millega muudetakse määrust (EL) nr 648/2012, (1) eriti selle artikli 25 lõiget 4,
         ning arvestades järgmist:

                     (1)

                     Tagamaks, et Euroopa Väärtpaberiturujärelevalve (ESMA) saab täieliku ja õige teabe määruse (EL) 2015/2365 rikkumistega seoses määratud haldus- ja kriminaalõiguslike meetmete ning algatatud kriminaaluurimiste kohta, tuleks kehtestada selle teabe esitamiseks ühtne kord ja ühtsed vormid.

                     (2)

                     Selleks et ära hoida võimalikud topeltkanded ja pädevuskonfliktid liikmesriigi mitme aruandva asutuse vahel, tuleks määrata igas liikmesriigis ESMAga teabe vahetamiseks ühtne kontaktpunkt.

                     (3)

                     Selleks et lisada asjakohane teave ESMA poolt avaldatavatesse karistusi, meetmeid ja uurimisi käsitlevatesse aastaaruannetesse, peaksid pädevad asutused esitama teabe selleks ette nähtud vorme kasutades ja märkima selgelt ära, milliseid määruse (EL) 2015/2365 sätteid rikuti.

                     (4)

                     Pädev asutus peaks esitama ESMA-le halduskaristuse või -meetme kohaldamise otsuse koopia ja otsuse põhipunktide selge kokkuvõtte. Ent aruandluskoormuse vähendamiseks peaks pädev asutus juhul, kui mõnest halduskaristusest või -meetmest on ESMA-le juba määruse (EL) 2015/2365 artikli 25 lõike 3 kohaselt teatatud, esitama üksnes selge viite sellele karistusele või meetmele.

                     (5)

                     Käesolev määrus põhineb rakenduslike tehniliste standardite eelnõul, mille ESMA esitas Euroopa Komisjonile vastavalt Euroopa Parlamendi ja nõukogu määruse (EL) nr 1095/2010 (2) artiklis 15 sätestatud menetlusele.

                     (6)

                     Vastavalt määruse (EL) nr 1095/2010 artiklile 15 ei korraldanud ESMA käesoleva määruse aluseks olevate rakenduslike tehniliste standardite eelnõu kohta avatud avalikku konsultatsiooni ega analüüsinud asjaomaste pädevate asutuste jaoks standardvormide ja -korra kehtestamisega kaasnevaid võimalikke kulusid ega kasu, kuna see oleks olnud ebaproportsionaalne nende ulatuse ja mõjuga, võttes arvesse, et rakenduslike tehniliste standardite adressaadid on üksnes liikmesriikide pädevad asutused, mitte turuosalised.

                     (7)

                     ESMA küsis arvamust määruse (EL) nr 1095/2010 artikli 37 kohaselt loodud väärtpaberituru sidusrühmade kogult,

               ON VASTU VÕTNUD KÄESOLEVA MÄÄRUSE:

            Artikkel 1
            Kontaktpunktid

               1.   Euroopa Väärtpaberiturujärelevalve (ESMA) määrab määruse (EL) 2015/2365 artikli 25 lõigetes 1 ja 2 osutatud teabe saamiseks ning selle teabe esitamisega seotud mis tahes küsimuste käsitlemiseks ühtse kontaktpunkti. Kontaktpunkti andmed on kättesaadavad ESMA veebisaidil.

               2.   Iga liikmesriigi pädev asutus määrab määruse (EL) 2015/2365 artikli 25 lõigetes 1 ja 2 osutatud teabe esitamisega seotud suhtluseks selle liikmesriigi ühtse kontaktpunkti. Pädev asutus teavitab ESMA-t sellest kontaktpunktist.

            Artikkel 2
            Koondteabe iga-aastane esitamine

               1.   Pädeva asutuse poolt artikli 1 lõike 2 kohaselt määratud liikmesriigi kontaktpunkt esitab ESMA-le määruse (EL) 2015/2365 artikli 25 lõikes 1 osutatud teabe, kasutades käesoleva määruse I lisas esitatud vormi. Esitada tuleb halduskaristuse või -meetme kohaldamise otsuste koopiad ja kokkuvõtted, välja arvatud juhul, kui karistusest või -meetmest on ESMA-le juba määruse (EL) 2015/2365 artikli 25 lõike 3 kohaselt teatatud. Otsuste koopiad esitatakse e-kirja manuses koos vormiga.

               2.   Pädeva asutuse poolt artikli 1 lõike 2 kohaselt määratud liikmesriigi kontaktpunkt esitab ESMA-le määruse (EL) 2015/2365 artikli 25 lõikes 2 osutatud teabe, kasutades käesoleva määruse II lisas esitatud vormi.

               3.   Lõigetes 1 ja 2 nimetatud vormid hõlmavad ühe kalendriaasta pikkust aruandeperioodi ning need täidetakse elektrooniliselt ja saadetakse vajaduse korral koos manustega e-postiga ESMA kontaktpunktile hiljemalt järgneva aasta 31. märtsil.
               Lõigetes 1 ja 2 esitatud vormid esitatakse esimest korda 2018. aastal 2016. ja 2017. kalendriaasta kohta.

            Artikkel 3
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2018

                  Komisjoni nimel

                  president

               Jean-Claude JUNCKER

            (1)  ELT L 337, 23.12.2015, lk 1.

            (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve) (ELT L 331, 15.12.2010, lk 84).

            I LISA
            Tekst pildi

               Vorm koond- ja üksikasjaliku teabe esitamiseks kõigi kohaldatud halduskaristuste ja muude haldusmeetmete kohta
               Koond- ja üksikasjalik teave kõigi halduskaristuste ja muude haldusmeetmete kohta, mida [pädeva asutuse nimi] on [aasta]. aastal … artikli … alusel kohaldanud
               SAATJA:
               Liikmesriik:
               Pädev asutus:
               Aadress:
               (Määratud kontaktisiku kontaktandmed)
               Nimi:
               Telefon:
               E-post:
               SAAJA:
               ESMA
               (Määratud kontaktisiku kontaktandmed)
               Nimi:
               Telefon:
               E-post:
               Aruandeperiood:
               Lugupeetud [nimi]
               Vastavalt määruse (EL) 2015/2365 artikli 25 lõikele 1 esitame ESMA-le koond- ja üksikasjaliku teabe kõigi [pädeva asutuse nimi] poolt [aasta]. aastal kohaldatud halduskaristuste ja muude haldusmeetmete kohta.

            Tekst pildi

               Koondteave on esitatud järgmises tabelis:
               Määruse (EL) 2015/2365 sätted, millega seoses on kohaldatud karistusi/meetmeid
               Aruandeperioodil kohaldatud karistuste/meetmete arv
               Aruandeperioodil kohaldatud rahaliste karistuste summa
               [artikkel, lõige, lõik]
               [karistuste/meetmete arv]
               [rahaliste karistuste summa (1)]
               Karistused/meetmed kokku (2)
               [karistuste/meetmete arv kokku]
               [rahaliste karistuste summa kokku]
               Järgnevalt on esitatud üksikasjalik teave iga ülaltoodud tabelis nimetatud meetme ja karistuse kohta
               Esiteks oleme ESMA-le vastavalt määruse (EL) 2015/2365 artikli 25 lõikele 3 juba teatanud järgmistest [aasta]. aastal kohaldatud meetmetest ja karistustest:
               [Nende meetmete ja karistuste loetelu, millest on asjaomasel perioodil teatatud]
               Teiseks on järgmiste [LISA AASTA]. aastal kohaldatud meetmete ja karistuste otsuste koopiad esitatud käesolevale vormile lisatud eraldi e-posti manuses:
               [Nende meetmete ja karistuste loetelu, mille kohta esitatakse otsus]
               Kolmandaks on järgmiste meetmete ja karistuste kohta järgnevalt esitatud kokkuvõte:
               [Nummerdatud loetelu (1, 2, 3 jne) meetmetest ja karistustest, mille kohta on järgnevalt esitatud kokkuvõte.]
               1. [Viide esimesele eespool loetletud meetmele/karistusele]
               [Meetme/karistuse kokkuvõte]
               2. [Viide teisele eespool loetletud meetmele/karistusele]
               [Meetme/karistuse kokkuvõte]
               [Kolmanda ja sellele järgnevate kokkuvõtete puhul jätkake nummerdamist, kasutades sama formaati.]
               [Lugupidamisega
               [allkiri]
               (1) Palun märkida väärtus eurodes või liikmesriigi valuutas. Kui asjaomane karistus ei ole seotud üksnes määruse (EL) 2015/2365 asjaomase artikli rikkumisega, vaid ka muude sätete rikkumisega, lisada iga väärtuse juurde märge „KOONDNÄITAJA“.
               (2) Kohaldatud karistused/meetmed võivad hõlmata mitut õigusnormi ja seega ei pruugi eri ridade (karistuste või meetmete arv/rahaliste karistuste summa) summa vastata kohaldatud karistuste/meetmete koguarvule või määratud trahvide summale.

            II LISA
            Tekst pildi

               Algatatud kriminaaluurimiste ja kohaldatud kriminaalkaristuste kohta anonüümse koondteabe esitamise vorm
               Anonüümne koondteave kõigi [aasta]. aastal … artikli … alusel algatatud kriminaaluurimiste ja kohaldatud kriminaalkaristuste kohta
               SAATJA:
               Liikmesriik:
               Pädev asutus:
               Aadress:
               (Määratud kontaktisiku kontaktandmed)
               Nimi:
               Telefon:
               E-post:
               SAAJA:
               ESMA
               (Määratud kontaktisiku kontaktandmed)
               Nimi:
               Telefon:
               E-post:
               Aruandeperiood:
               Lugupeetud [nimi]
               Vastavalt määruse (EL) 2015/2365 artikli 25 lõikele 2 esitame ESMA-le anonüümse koondteabe kõigi [liikmesriigi nimi] [aasta]. aastal algatatud kriminaaluurimiste ja kohaldatud kriminaalkaristuste kohta.

            Tekst pildi

               Koondteave on esitatud järgmises tabelis:
               Kriminaaluurimised:
               Määruse (EL) 2015/2365 sätted, mille kohaselt on algatatud kriminaaluurimine
               Aruandeperioodil toimunud kriminaaluurimiste arv
               [artikkel, lõige, lõik]
               [kriminaaluurimiste arv]
               Kriminaaluurimisi kokku
               [kriminaaluurimiste koguarv (1)]
               Kohaldatud kriminaalkaristused:
               Määruse (EL) 2015/2365 sätted, millega seoses on kohaldatud kriminaalkaristusi.
               Aruandeperioodil kohaldatud kriminaalkaristuste arv
               Aruandeperioodil määratud trahvide summa
               [artikkel, lõige, lõik]
               [kriminaalkaristuste arv]
               [trahvide summa (2)]
               Kriminaalkaristused kokku (3)
               [kriminaalkaristuste koguarv]
               [trahvide summa kokku]
               Lugupidamisega
               [allkiri]
               (1) Kriminaaluurimine võidakse algatada mitme õigusnormi alusel ja seega ei pruugi erinevate ridade summa vastata kriminaaluurimiste koguarvule.
               (2) Palun märkida väärtus eurodes või liikmesriigi valuutas. Kui asjaomane trahv ei ole seotud üksnes määruse (EL) 2015/2365 asjaomase artikli rikkumisega, vaid ka muude sätete rikkumisega, lisada iga väärtuse juurde märge „KOONDNÄITAJA“.
               (3) Kohaldatud kriminaalkaristused võivad hõlmata mitut õigusnormi ja seega ei pruugi eri ridade (kriminaalkaristuste arv/trahvide summa) summa vastata kohaldatud kriminaalkaristuste koguarvule/määratud trahvide kogusummale.


title: Komisjoni rakendusmäärus (EL) 2019/586, 11. aprill 2019, millega muudetakse komisjoni määruse (EÜ) nr 798/2008 I lisa 1. osa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide, territooriumide, tsoonide ja piirkondade loetellu, kust on lubatud liitu sisse tuua kodulindude ja linnukasvatussaaduste saadetisi (EMPs kohaldatav tekst)

text:
                  11.4.2019

                  ET

                  Euroopa Liidu Teataja

                  LI 100/4

         KOMISJONI RAKENDUSMÄÄRUS (EL) 2019/586,
         11. aprill 2019,
         millega muudetakse komisjoni määruse (EÜ) nr 798/2008 I lisa 1. osa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide, territooriumide, tsoonide ja piirkondade loetellu, kust on lubatud liitu sisse tuua kodulindude ja linnukasvatussaaduste saadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) ning eriti selle artikli 8 lõikeid 1 ja 4,
         võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (2) eriti selle artikli 23 lõiget 1,
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. Euroopa Ülemkogu võttis 22. märtsil 2019 vastu otsuse (EL) 2019/476 (3), millega pikendatakse Ühendkuningriigi puhul Euroopa Liidu lepingu artikli 50 lõike 3 kohast ajavahemikku. Kui alamkoda ei kiida väljaastumislepingut hiljemalt 29. märtsiks 2019 heaks, pikendatakse vastavalt nimetatud otsusele Euroopa Liidu lepingu artikli 50 lõikes 3 sätestatud tähtaega kuni 12. aprillini 2019. Kuna väljaastumislepingut ei ole 29. märtsiks 2019 heaks kiidetud, lõpetatakse Ühendkuningriigi suhtes liidu õiguse kohaldamine alates 13. aprillist 2019 (edaspidi „väljaastumise kuupäev“).

                     (2)

                     Komisjoni määruses (EÜ) nr 798/2008 (4) on sätestatud selliste kolmandate riikide, territooriumide, tsoonide ja piirkondade loetelu, millest võib importida liitu ja vedada läbi liidu kodulinde ja linnukasvatussaadusi (edaspidi „kaubad“), ning veterinaarsertifikaatide nõuded. Kõnealuses määruses on sätestatud, et neid kaupu tohib liitu importida ja läbi liidu vedada ainult kõnealuse määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

                     (3)

                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ning teatavad Briti kroonile alluvad alad täidavad määruses (EÜ) nr 798/2008 sätestatud nõudeid kodulindude ja linnukasvatussaaduste saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.

                     (4)

                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ning teatavad Briti kroonile alluvad alad kanda määruse (EÜ) nr 798/2008 I lisa 1. osas sätestatud selliste kolmandate riikide, territooriumide, tsoonide ja piirkondade loetellu, kust on lubatud liitu sisse tuua kaupade saadetisi.

                     (5)

                     Seepärast tuleks määruse (EÜ) nr 798/2008 I lisa vastavalt muuta.

                     (6)

                     Käesolevat määrust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

                     (7)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 798/2008 I lisa 1. osa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. aprill 2019

                  Komisjoni nimel

                  president

               Jean-Claude JUNCKER

            (1)  EÜT L 18, 23.1.2003, lk 11.

            (2)  ELT L 343, 22.12.2009, lk 74.

            (3)  Euroopa ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).

            (4)  Komisjoni 8. augusti 2008. aasta määrus (EÜ) nr 798/2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

            LISA
            Määruse (EÜ) nr 798/2008 I lisa 1. osa muudetakse järgmiselt.

                        a)

                        Hiinat käsitleva kande järele lisatakse järgmised read:

                                    Kolmanda riigi või territooriumi ISO-kood ja nimi

                                    Kolmanda riigi, territooriumi, tsooni või piirkonna kood

                                    Kolmanda riigi, territooriumi, tsooni või piirkonna kirjeldus

                                    Veterinaarsertifikaat

                                    Eritingimused

                                    Eritingimused

                                    Linnugripi seire staatus

                                    Linnugripi vastu vaktsineerimise staatus

                                    Salmonella tõrje staatus

                                    Näidis(ed)

                                    Lisatagatised

                                    Lõppkuupäev

                                    Alguskuupäev

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „GB – Suurbritannia ja Põhja-Iiri Ühendkuningriik

                                    GB-0

                                    Kogu riik

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A

                                    WGM

                                    EP, E, POU, RAT

                                    GG – Guernsey

                                    GG-0

                                    Kogu riik

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A“

                                    WGM

                                    EP, E, POU, RAT

                        b)

                        Islandi käsitleva kande järele lisatakse järgmine rida:

                                    Kolmanda riigi või territooriumi ISO-kood ja nimi

                                    Kolmanda riigi, territooriumi, tsooni või piirkonna kood

                                    Kolmanda riigi, territooriumi, tsooni või piirkonna kirjeldus

                                    Veterinaarsertifikaat

                                    Eritingimused

                                    Eritingimused

                                    Linnugripi seire staatus

                                    Linnugripi vastu vaktsineerimise staatus

                                    Salmonella tõrje staatus

                                    Näidis(ed)

                                    Lisatagatised

                                    Lõppkuupäev

                                    Alguskuupäev

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JE – Jersey

                                    JE-0

                                    Kogu riik

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A“

                                    WGM

                                    EP, E, POU, RAT


title: Komisjoni rakendusmäärus (EL) 2019/587, 11. aprill 2019, millega muudetakse määruse (EÜ) nr 119/2009 I lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua looduslike jäneslaste, teatavate looduslike maismaaimetajate ja tehistingimustes peetavate küülikute liha (EMPs kohaldatav tekst)

text:
                  11.4.2019

                  ET

                  Euroopa Liidu Teataja

                  LI 100/8

         KOMISJONI RAKENDUSMÄÄRUS (EL) 2019/587,
         11. aprill 2019,
         millega muudetakse määruse (EÜ) nr 119/2009 I lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua looduslike jäneslaste, teatavate looduslike maismaaimetajate ja tehistingimustes peetavate küülikute liha
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku ja lõiget 4 ning artikli 9 lõiget 4,
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. Euroopa Ülemkogu võttis 22. märtsil 2019 vastu otsuse (EL) 2019/476 (2), millega pikendatakse Ühendkuningriigi puhul Euroopa Liidu lepingu artikli 50 lõike 3 kohast ajavahemikku. Kui alamkoda ei kiida väljaastumislepingut hiljemalt 29. märtsiks 2019 heaks, pikendatakse vastavalt nimetatud otsusele Euroopa Liidu lepingu artikli 50 lõikes 3 sätestatud tähtaega kuni 12. aprillini 2019. Kuna väljaastumislepingut ei ole 29. märtsiks 2019 heaks kiidetud, lõpetatakse Ühendkuningriigi suhtes liidu õiguse kohaldamine alates 13. aprillist 2019 (edaspidi „väljaastumise kuupäev“).

                     (2)

                     Komisjoni määruses (EÜ) nr 119/2009 (3) on sätestatud inimeste ja loomade tervishoiunõuded ning veterinaarsertifikaatide nõuded looduslike jäneslaste, teatavate looduslike maismaaimetajate ja tehistingimustes peetavate küülikute liha saadetiste liitu sissetoomiseks ning on esitatud selliste kolmandate riikide või nende osade loetelu, kust on lubatud selliseid saadetisi liitu sisse tuua.

                     (3)

                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ning teatavad Briti kroonile alluvad alad täidavad määruses (EÜ) nr 119/2009 sätestatud nõudeid looduslike jäneslaste, teatavate looduslike maismaaimetajate ja tehistingimustes peetavate küülikute liha saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.

                     (4)

                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ning teatavad Briti kroonile alluvad alad kanda määruse (EÜ) nr 119/2009 I lisas sätestatud selliste kolmandate riikide ja nende osade loetellu, kust on lubatud liitu sisse tuua looduslike jäneslaste, teatavate looduslike maismaaimetajate ja tehistingimustes peetavate küülikute liha saadetisi.

                     (5)

                     Seepärast tuleks määruse (EÜ) nr 119/2009 I lisa vastavalt muuta.

                     (6)

                     Käesolevat määrust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 119/2009 I lisa 1. osa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. aprill 2019

                  Komisjoni nimel

                  president

               Jean-Claude JUNCKER

            (1)  EÜT L 18, 23.1.2003, lk 11.

            (2)  Euroopa ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).

            (3)  Komisjoni 9. veebruari 2009. aasta määrus (EÜ) nr 119/2009, milles sätestatakse selliste kolmandate riikide või nende osade loetelu, millest võib importida ühendusse või vedada läbi ühenduse looduslike jäneslaste, teatavate looduslike maismaaimetajate ja tehistingimustes peetavate küülikute liha, ning veterinaarsertifikaatide nõuded (ELT L 39, 10.2.2009, lk 12).

            LISA
            Määruse (EL) nr 119/2009 I lisa 1. osas sätestatud tabelit muudetakse järgmiselt:

                        a)

                        Kanadat käsitleva kande järele lisatakse järgmised read:

                                    „Suurbritannia ja Põhja-Iiri Ühendkuningriik

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM“

                        b)

                        Gröönimaad käsitleva kande järele lisatakse järgmised read:

                                    „Jersey

                                    JE

                                    WL

                                    RM

                                    WM“


title: Komisjoni rakendusmäärus (EL) 2019/588, 11. aprill 2019, millega muudetakse määruse (EL) nr 605/2010 I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua inimtoiduks ettenähtud toorpiima, piimatoodete, ternespiima ja ternespiimapõhiste toodete saadetisi (EMPs kohaldatav tekst)

text:
                  11.4.2019

                  ET

                  Euroopa Liidu Teataja

                  LI 100/11

         KOMISJONI RAKENDUSMÄÄRUS (EL) 2019/588,
         11. aprill 2019,
         millega muudetakse määruse (EL) nr 605/2010 I lisa seoses Suurbritannia ja Põhja-Iiri Ühendkuningriigi ja teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua inimtoiduks ettenähtud toorpiima, piimatoodete, ternespiima ja ternespiimapõhiste toodete saadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku, artikli 8 lõiget 4 ja artikli 9 lõiget 4,
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. Euroopa Ülemkogu võttis 22. märtsil 2019 vastu otsuse (EL) 2019/476 (2), millega pikendatakse Ühendkuningriigi puhul Euroopa Liidu lepingu artikli 50 lõike 3 kohast ajavahemikku. Kui alamkoda ei kiida väljaastumislepingut hiljemalt 29. märtsiks 2019 heaks, pikendatakse vastavalt nimetatud otsusele Euroopa Liidu lepingu artikli 50 lõikes 3 sätestatud tähtaega kuni 12. aprillini 2019. Kuna väljaastumislepingut ei ole 29. märtsiks 2019 heaks kiidetud, lõpetatakse Ühendkuningriigi suhtes liidu õiguse kohaldamine alates 13. aprillist 2019 (edaspidi „väljaastumise kuupäev“).

                     (2)

                     Komisjoni määruses (EL) nr 605/2010 (3) on sätestatud inimeste ja loomade tervishoiunõuded ning veterinaarsertifikaatide nõuded inimtoiduks ettenähtud toorpiima, piimatoodete, ternespiima ja ternespiimapõhiste toodete saadetiste liitu sissetoomisel ning on esitatud loetelu kolmandatest riikidest või nende osadest, kust on lubatud selliseid saadetisi liitu sisse tuua.

                     (3)

                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ja teatavad Briti kroonile alluvad alad täidavad määruses (EL) nr 605/2010 sätestatud nõudeid inimtoiduks ettenähtud toorpiima, piimatoodete, ternespiima ja ternespiimapõhiste toodete saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.

                     (4)

                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ja teatavad Briti kroonile alluvad alad kanda määruse (EL) nr 605/2010 I lisas sätestatud selliste kolmandate riikide või nende osade loetelu veergudesse A, B ja C, kust on lubatud liitu sisse tuua inimtoiduks ettenähtud toorpiima, piimatoodete, ternespiima ja ternespiimapõhiste toodete saadetisi.

                     (5)

                     Määruse (EL) nr 605/2010 I lisa tuleks seetõttu vastavalt muuta.

                     (6)

                     Käesolevat määrust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 605/2010 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. aprill 2019

                  Komisjoni nimel

                  president

               Jean-Claude JUNCKER

            (1)  EÜT L 18, 23.1.2003, lk 11.

            (2)  Euroopa ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).

            (3)  Komisjoni 2. juuli 2010. aasta määrus (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel, ELT L 175, 10.7.2010, lk 1.

            LISA
            Määruse (EL) nr 605/2010 I lisas sätestatud tabelit muudetakse järgmiselt:

                        (a)

                        Etioopiat käsitleva kande järele lisatakse järgmised read:

                                    „GB

                                    Suurbritannia ja Põhja-Iiri Ühendkuningriik

                                    +

                                    +

                                    +

                                    GG

                                    Guernsey

                                    +

                                    +

                                    +“

                        (b)

                        Islandi käsitleva kande järele lisatakse järgmine rida:

                                    „JE

                                    Jersey

                                    +

                                    +

                                    +“


title: Komisjoni rakendusmäärus (EL) 2019/589, 11. aprill 2019, millega muudetakse määruse (EÜ) nr 1251/2008 III lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide, territooriumide, tsoonide ja piirkondade loetellu, kust on lubatud Euroopa Liitu sisse tuua vesiviljelusloomade partiisid (EMPs kohaldatav tekst)

text:
                  11.4.2019

                  ET

                  Euroopa Liidu Teataja

                  LI 100/14

         KOMISJONI RAKENDUSMÄÄRUS (EL) 2019/589,
         11. aprill 2019,
         millega muudetakse määruse (EÜ) nr 1251/2008 III lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide, territooriumide, tsoonide ja piirkondade loetellu, kust on lubatud Euroopa Liitu sisse tuua vesiviljelusloomade partiisid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavatel veeloomadel esinevate taudide ennetamise ja tõrje kohta, (1) eriti selle artiklit 22 ja artikli 61 lõiget 3.
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. Euroopa Ülemkogu võttis 22. märtsil 2019 vastu otsuse (EL) 2019/476 (2), millega pikendatakse Ühendkuningriigi puhul Euroopa Liidu lepingu artikli 50 lõike 3 kohast ajavahemikku. Kui alamkoda ei kiida väljaastumislepingut hiljemalt 29. märtsiks 2019 heaks, pikendatakse vastavalt nimetatud otsusele Euroopa Liidu lepingu artikli 50 lõikes 3 sätestatud tähtaega kuni 12. aprillini 2019. Kuna väljaastumislepingut ei ole 29. märtsiks 2019 heaks kiidetud, lõpetatakse Ühendkuningriigi suhtes liidu õiguse kohaldamine alates 13. aprillist 2019 (edaspidi „väljaastumise kuupäev“).

                     (2)

                     Komisjoni määruse (EÜ) nr 1251/2008 (3) III lisas on esitatud loetelu kolmandatest riikidest, territooriumidest, tsoonidest ja piirkondadest, kust on lubatud liitu sisse tuua vesiviljelusloomi.

                     (3)

                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ning teatavad Briti kroonile alluvad alad täidavad määruses (EÜ) nr 1251/2008 sätestatud nõudeid vesiviljelusloomade partiide liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.

                     (4)

                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ning teatavad Briti kroonile alluvad alad kanda määruse (EÜ) nr 1251/2008 III lisas sätestatud selliste kolmandate riikide, territooriumide, tsoonide ja piirkondade loetellu, kust on lubatud liitu sisse tuua vesiviljelusloomade partiisid.

                     (5)

                     Seepärast tuleks määruse (EÜ) nr 1251/2008 III lisa vastavalt muuta.

                     (6)

                     Käesolevat määrust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

                     (7)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1251/2008 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. aprill 2019

                  Komisjoni nimel

                  president

               Jean-Claude JUNCKER

            (1)  ELT L 328, 24.11.2006, lk 14.

            (2)  Euroopa ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).

            (3)  Komisjoni 12. detsembri 2008. aasta määrus (EÜ) nr 1251/2008, millega rakendatakse nõukogu direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (ELT L 337, 16.12.2008, lk 41).

            LISA
            Määruse (EL) nr 1251/2008 III lisas esitatud tabelit muudetakse järgmiselt.

                        a)

                        Cooki saari käsitleva kande järele lisatakse järgmised read:

                                    „GB

                                    Suurbritannia ja Põhja-Iiri Ühendkuningriik

                                    X

                                    X

                                    X

                                    Kogu riik

                                    GG

                                    Guernsey

                                    X

                                    X

                                    X

                                    Kogu riik“

                        b)

                        Iisraeli käsitleva kande järele lisatakse järgmised read:

                                    „JE

                                    Jersey

                                    X

                                    X

                                    X

                                    Kogu riik“


title: Komisjoni rakendusmäärus (EL) 2019/590, 11. aprill 2019, millega muudetakse rakendusmääruse (EL) 2018/659 I lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua elushobuslasi ning hobuslaste spermat, munarakke ja embrüoid (EMPs kohaldatav tekst)

text:
                  11.4.2019

                  ET

                  Euroopa Liidu Teataja

                  LI 100/17

         KOMISJONI RAKENDUSMÄÄRUS (EL) 2019/590,
         11. aprill 2019,
         millega muudetakse rakendusmääruse (EL) 2018/659 I lisa seoses Suurbritannia ja Põhja-Iiri Ühendkuningriigi ning teatavate Briti kroonile alluvate alade lisamisega selliste kolmandate riikide või nende osade loetellu, kust on lubatud liitu sisse tuua elushobuslasi ning hobuslaste spermat, munarakke ja embrüoid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 3 lõiget 2 ja artikli 9 lõike 1 punkti c,
         võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (2) eriti selle artikli 17 lõiget 3,
         võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (3) eriti selle artikli 2 punkti i, artikli 12 lõikeid 1, 4 ja 5, artikli 13 lõiget 2 ning artikleid 15, 16, 17 ja 19,
         ning arvestades järgmist:

                     (1)

                     29. märtsil 2017 esitas Ühendkuningriik Euroopa Liidu lepingu (edaspidi „ELi leping“) artikli 50 kohase teate oma kavatsuse kohta liidust välja astuda. Euroopa Ülemkogu võttis 22. märtsil 2019 vastu otsuse (EL) 2019/476 (4), millega pikendatakse Ühendkuningriigi puhul Euroopa Liidu lepingu artikli 50 lõike 3 kohast ajavahemikku. Kui alamkoda ei kiida väljaastumislepingut hiljemalt 29. märtsiks 2019 heaks, pikendatakse vastavalt nimetatud otsusele Euroopa Liidu lepingu artikli 50 lõikes 3 sätestatud tähtaega kuni 12. aprillini 2019. Kuna väljaastumislepingut ei ole 29. märtsiks 2019 heaks kiidetud, lõpetatakse Ühendkuningriigi suhtes liidu õiguse kohaldamine alates 13. aprillist 2019 (edaspidi „väljaastumise kuupäev“).

                     (2)

                     Direktiivis 2009/156/EÜ on sätestatud loomatervisenõuded hobuslaste importimiseks liitu. Kooskõlas selle direktiiviga võib liitu importida ainult hobuslasi, kes on pärit kõnealuse direktiivi kohaselt koostatud kolmandate riikide loetelus nimetatud kolmandatest riikidest või nende riikide territooriumide osadest ning kellega on kaasas on kõnealuses direktiivis esitatud näidisele vastav veterinaarsertifikaat.

                     (3)

                     Direktiivis 92/65/EMÜ on sätestatud loomatervisenõuded hobuslaste sperma, munarakkude ja embrüote importimiseks liitu. Kooskõlas selle direktiiviga võib liitu importida ainult hobuslasi, kes on pärit kõnealuse direktiivi kohaselt koostatud kolmandate riikide loetelus nimetatud kolmandatest riikidest või nende riikide territooriumide osadest ning kellega on kaasas on kõnealuses direktiivis esitatud näidisele vastav veterinaarsertifikaat. Veterinaarsertifikaadiga kinnitatakse, et tooted on pärit sellistest tunnustatud seemendusjaamadest või spermasäilituskeskustest või kogumis- ja tootmisrühmadest, mille tagatised on vähemalt samaväärsed kõnealuse direktiivi D lisa I peatükis kehtestatud tingimustega.

                     (4)

                     Komisjoni rakendusmäärusega (EL) 2018/659 (5) on muu hulgas kehtestatud loetelu kolmandatest riikidest ja kolmandate riikide territooriumi osadest, millest liikmesriigid lubavad importida elushobuslasi ning hobuslaste spermat, munarakke ja embrüoid.

                     (5)

                     Suurbritannia ja Põhja-Iiri Ühendkuningriik on esitanud vajalikud tagatised, et Suurbritannia ja Põhja-Iiri Ühendkuningriik ning teatavad Briti kroonile alluvad alad täidavad direktiivides 2009/156/EÜ ja 92/65/EMÜ ning rakendusmääruses (EL) 2018/659 sätestatud nõudeid elushobuslaste ning hobuslaste sperma, munarakkude ja embrüote saadetiste liitu sissetoomiseks alates väljaastumise kuupäevast, kohaldades liidu õigusakte esialgu veel vähemalt üheksa kuu jooksul.

                     (6)

                     Võttes arvesse Suurbritannia ja Põhja-Iiri Ühendkuningriigi esitatud konkreetseid tagatisi ja selleks, et vältida asjatuid häireid kaubanduses pärast väljaastumise kuupäeva, tuleks Suurbritannia ja Põhja-Iiri Ühendkuningriik ning teatavad Briti kroonile alluvad alad kanda rakendusmääruse (EL) 2018/659 I lisas sätestatud selliste kolmandate riikide ja nende osade loetellu, kust on lubatud liitu sisse tuua elushobuslasi ning hobuslaste spermat, munarakke ja embrüoid.

                     (7)

                     Hobuslaste terviseseisundi osas tuleks Suurbritannia ja Põhja-Iiri Ühendkuningriik ning Briti kroonile alluvad alad määrata sanitaarrühma A, ning kõikidesse kategooriatesse kuuluvate hobuslaste liitu sisenemine peaks olema lubatud.

                     (8)

                     Seepärast tuleks rakendusmääruse (EL) 2018/659 I lisa vastavalt muuta.

                     (9)

                     Käesolevat määrust tuleks kohaldada alates 13. aprillist 2019, välja arvatud juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2018/659 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 13. aprillist 2019.
            Seda ei kohaldata siiski juhul, kui liidu õigust kohaldatakse sel kuupäeval jätkuvalt Suurbritannia ja Põhja-Iiri Ühendkuningriigi suhtes ning Suurbritannia ja Põhja-Iiri Ühendkuningriigis.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 11. aprill 2019

                  Komisjoni nimel

                  president

               Jean-Claude JUNCKER

            (1)  EÜT L 268, 24.9.1991, lk 56.

            (2)  EÜT L 268, 14.9.1992, lk 54.

            (3)  ELT L 192, 23.7.2010, lk 1.

            (4)  Euroopa ülemkogu 22. märtsi 2019. aasta otsus (EL) 2019/476, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 80 I, 22.3.2019, lk 1).

            (5)  Komisjoni 12. aprilli 2018. aasta rakendusmäärus (EL) 2018/659 elushobuslaste ja nende sperma, munarakkude ja embrüote liitu sissetoomise tingimuste kohta (ELT L 110, 30.4.2018, lk 1).

            LISA
            Rakendusmääruse (EL) 2018/659 I lisas sätestatud tabelit muudetakse järgmiselt:

                        a)

                        Falklandi saari käsitleva kande järele lisatakse järgmised read:

                                    „GB

                                    Suurbritannia ja Põhja-Iiri Ühendkuningriik

                                    GB-0

                                    Kogu riik

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Kogu riik

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X“

                        b)

                        Islandi käsitleva kande järele lisatakse järgmine rida:

                                    „JE

                                    Jersey

                                    JE-0

                                    Kogu riik

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X“


title: Komisjoni rakendusmäärus (EL) 2019/1085, 25. juuni 2019, millega pikendatakse toimeaine 1-metüültsüklopropeeni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni rakendusmääruse (EL) 2015/408 lisa (EMPs kohaldatav tekst)

text:
                  26.6.2019

                  ET

                  Euroopa Liidu Teataja

                  L 171/110

         KOMISJONI RAKENDUSMÄÄRUS (EL) 2019/1085,
         25. juuni 2019,
         millega pikendatakse toimeaine 1-metüültsüklopropeeni heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa ja komisjoni rakendusmääruse (EL) 2015/408 lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1 koostoimes artikli 78 lõikega 2,
         ning arvestades järgmist:

                     (1)

                     Komisjoni direktiiviga 2006/19/EÜ (2) kanti toimeaine 1-metüültsüklopropeen nõukogu direktiivi 91/414/EMÜ (3) I lisasse.

                     (2)

                     Direktiivi 91/414/EMÜ I lisasse kantud toimeained loetakse määruse (EÜ) nr 1107/2009 alusel heaks kiidetuks ja need on loetletud komisjoni rakendusmääruse (EL) nr 540/2011 (4) lisa A osas.

                     (3)

                     Toimeaine 1-metüültsüklopropeeni heakskiit, nagu on sätestatud rakendusmääruse (EL) nr 540/2011 lisa A osas, lõpeb 31. oktoobril 2019.

                     (4)

                     Kooskõlas komisjoni rakendusmääruse (EL) nr 844/2012 (5) artikliga 1 on kõnealuses artiklis sätestatud ajavahemikus esitatud taotlus 1-metüültsüklopropeeni heakskiidu pikendamiseks.

                     (5)

                     Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.

                     (6)

                     Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 28. aprillil 2017 Euroopa Toiduohutusametile (edaspidi „toiduohutusamet“) ja komisjonile.

                     (7)

                     Toiduohutusamet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Toiduohutusamet tegi täiendava koondtoimiku ka üldsusele kättesaadavaks.

                     (8)

                     28. mail 2018 esitas toiduohutusamet komisjonile oma järelduse (6) selle kohta, kas 1-metüültsüklopropeen võib eeldatavalt vastata määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse pikendamisaruande 1-metüültsüklopropeeni kohta alalisele taime-, looma-, toidu- ja söödakomiteele 12. ja 13. detsembril 2018.

                     (9)

                     Seoses endokriinseid häireid põhjustavate omaduste kindlakstegemise uute kriteeriumidega, mis kehtestati komisjoni määrusega (EL) 2018/605, (7) märgitakse toiduohutusameti järelduses, et on väga ebatõenäoline, et 1-metüültsüklopropeen oleks östrogeense, androgeense või steroidogeense toimega või kilpnääret mõjutav endokriinfunktsiooni kahjustav kemikaal. Olemasolevate andmete ja praeguste teadmiste (8) põhjal on toiduohutusamet jõudnud järeldusele, et 1-metüültsüklopropeenil ei ole tõenäoliselt endokriinseid häireid põhjustavaid omadusi. Seetõttu leiab komisjon, et 1-metüültsüklopropeeni ei tule pidada endokriinseid häireid põhjustavate omadustega aineks.

                     (10)

                     Vähemalt ühe 1-metüültsüklopropeeni sisaldava taimekaitsevahendi ühe või mitme iseloomuliku kasutusviisiga seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (11)

                     Vastavalt määruse (EÜ) nr 1107/2009 artikli 14 lõikele 1 koostoimes kõnealuse määruse artikliga 6 ning praeguste teaduslike ja tehniliste teadmiste arvessevõtmiseks oleks siiski vaja lisada teatavad tingimused ja piirangud. Eelkõige on asjakohane säilitada piirang taimekasvuregulaatorina kasutamisele tingimusel, et pärast saagi koristamist säilitatakse taimed kinnistes laoruumides.

                     (12)

                     Komisjoni rakendusmääruses (EL) 2015/408 (9) on 1-metüültsüklopropeen loetletud asendamisele kuuluva ainena, mis põhineb selle aktsepteeritaval päevadoosil, mis on oluliselt väiksem kui enamikul heakskiidetud toimeainetel vastavates toimeainerühmades või kasutuskategooriates.

                     (13)

                     Toiduohutusamet tegi pikendamise toimikus esitatud uute toksikoloogiliste andmete põhjal järelduse, et aktsepteeritav päevadoos on märkimisväärselt suurenenud. Seetõttu leiab komisjon, et 1-metüültsüklopropeen ei vasta määruse (EÜ) nr 1107/2009 II lisa punktis 4 loetletud kriteeriumidele ning ei vasta seega enam kriteeriumidele, mille alusel tuleb seda määruse (EÜ) nr 1107/2009 artikli 24 kohaselt käsitada asendamisele kuuluva ainena. Seepärast tuleks rakendusmääruse (EL) 2015/408 lisast kanne 1-metüültsüklopropeeni kohta välja jätta.

                     (14)

                     Seepärast on asjakohane 1-metüültsüklopropeeni heakskiitu pikendada.

                     (15)

                     Vastavalt määruse (EÜ) nr 1107/2009 artikli 20 lõikele 3 koostoimes kõnealuse määruse artikli 13 lõikega 4 tuleks komisjoni rakendusmääruse (EL) nr 540/2011 lisa vastavalt muuta.

                     (16)

                     Komisjoni rakendusmäärusega (EL) 2018/1262 (10) pikendati 1-metüültsüklopropeeni heakskiidu kehtivusaega 31. oktoobrini 2019, et pikendamise saaks lõpule viia enne kõnealuse aine heakskiidu aegumist. Kuna heakskiidu pikendamist käsitlev otsus on vastu võetud enne heakskiidu pikendatud kehtivusaja lõppkuupäeva, tuleks käesolevat määrust kohaldada alates 1. augustist 2019.

                     (17)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiidu pikendamine
            I lisas kirjeldatud toimeaine 1-metüültsüklopropeeni heakskiitu pikendatakse vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmääruse (EL) nr 540/2011 lisa muudetakse vastavalt käesoleva määruse II lisale.

            Artikkel 3
            Rakendusmääruse (EL) 2015/408 muutmine
            Rakendusmääruse (EL) 2015/408 lisast jäetakse välja kanne 1-metüültsüklopropeeni kohta.

            Artikkel 4
            Jõustumine ja kohaldamise alguskuupäev
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2019.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. juuni 2019

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 14. veebruari 2006. aasta direktiiv 2006/19/EÜ, millega muudetakse nõukogu direktiivi 91/414/EMÜ, et lisada 1-metüültsüklopropeen toimeainete hulka (ELT L 44, 15.2.2006, lk 15).

            (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

            (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (6)  The EFSA Journal 2018;16(7):5308. Kättesaadav internetis: www.efsa.europa.eu EFSA (Euroopa Toiduohutusamet), 2018. Conclusion on the peer review of the pesticide risk assessment of the active substance chlorpropham („Järeldused toimeaine 1-metüültsüklopropeeni pestitsiidina kasutamise riskihindamist käsitleva vastastikuse eksperdiarvamuse kohta“).

            (7)  Komisjoni 19. aprilli 2018. aasta määrus (EL) 2018/605, millega muudetakse määruse (EÜ) nr 1107/2009 II lisa ja sätestatakse teaduslikud kriteeriumid endokriinsüsteemi häireid põhjustavate omaduste kindlakstegemiseks (ELT L 101, 20.4.2018, lk 33).

            (8)  OECD Conceptual Framework, as analysed in the EFSA Scientific Opinion on the hazard assessment of endocrine disruptors (OECD kontseptuaalne raamistik, nagu analüüsitud endokriinsüsteemi kahjustavate kemikaalide ohu hindamist käsitlevas Euroopa Toiduohutusameti arvamuses), EFSA teaduskomitee, 2013.

            (9)  Komisjoni 11. märtsi 2015. aasta rakendusmäärus (EL) 2015/408, millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu (ELT L 67, 12.3.2015, lk 18).

            (10)  Komisjoni 20. septembri 2018. aasta rakendusmäärus (EL) 2018/1262, millega muudetakse rakendusmäärust (EL) nr 540/2011 seoses toimeainete 1-metüültsüklopropeeni, beeta-tsüflutriini, klorotaloniili, klorotolurooni, klomasooni, tsüpermetriini, daminosiidi, deltametriini, dimeteenamiid-p, diurooni, fludioksoniili, flufenatseedi, flurtamooni, fostiasaadi, indoksakarbi, MCPA, MCPB, prosulfokarbi, metüültiofanaadi ja tribenurooni heakskiidu kehtivusaja pikendamisega (ELT L 238, 21.9.2018, lk 62).

            I LISA

                        Üldnimetus, tunnuskoodid

                        IUPACi nimetus

                        Puhtus (1)

                        Heakskiitmise kuupäev

                        Heakskiitmise aegumine

                        Erisätted

                        1-metüültsüklopropeen
                        CASi nr 3100-04-7
                        CIPACi nr 767

                        1-metüültsüklopropeen

                        ≥ 980 g/kg (tehniline kontsentraat)
                        Järgmised lisandid on toksikoloogiliselt problemaatilised ja nende sisaldus tehnilises materjalis (tehniline kontsentraat) ei tohi ületada järgmisi väärtusi:

                                    —

                                    1-kloro-2-metüülpropeen: kuni 0,2 g/kg,

                                    —

                                    3-kloro-2-metüülpropeen: kuni 0,2 g/kg.

                           In situ saadud 1-metüültsüklopropeeni puhul on heptaan ja metüültsükloheksaan toksikoloogiliselt olulised lisandid. Nende lisandite sisaldus peaks jääma alla 10 %.

                        1. august 2019

                        31. juuli 2034

                        Lubatud on ainult kasutamine taimekasvuregulaatorina tingimusel, et pärast saagi koristamist säilitatakse taimed kinnistes laoruumides.
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 1-metüültsüklopropeeni kohta koostatud pikendamisaruande järeldusi, eriti selle aruande I ja II liidet.

               (1)  Täiendavad andmed toimeaine identifitseerimiseks ja toimeaine omadused on esitatud pikendamist käsitlevas aruandes.

            II LISA
            Rakendusmääruse (EL) nr 540/2011 lisa muudetakse järgmiselt.

                        1)

                        A osast jäetakse välja kanne 117 1-metüültsüklopropeeni kohta.

                        2)

                        B osasse lisatakse järgmine kanne:

                                    Nr

                                    Üldnimetus, tunnuskoodid

                                    IUPACi nimetus

                                    Puhtus (1)

                                    Heakskiitmise kuupäev

                                    Heakskiitmise aegumine

                                    Erisätted

                                    „136

                                    1-metüültsüklopropeen
                                    CASi nr 3100-04-7
                                    CIPACi nr 767

                                    1-metüültsüklopropeen

                                    ≥ 980 g/kg (tehniline kontsentraat)
                                    Järgmised lisandid on toksikoloogiliselt problemaatilised ja nende sisaldus tehnilises materjalis (tehniline kontsentraat) ei tohi ületada järgmisi väärtusi:

                                                —

                                                1-kloro-2-metüülpropeen: kuni 0,2 g/kg,

                                                —

                                                3-kloro-2-metüülpropeen: kuni 0,2 g/kg.

                                       In situ saadud 1-metüültsüklopropeeni puhul on heptaan ja metüültsükloheksaan toksikoloogiliselt olulised lisandid. Nende lisandite sisaldus peaks jääma alla 10 %.

                                    1. august 2019

                                    31. juuli 2034

                                    Lubatud on ainult kasutamine taimekasvuregulaatorina tingimusel, et pärast saagi koristamist säilitatakse taimed kinnistes laoruumides.
                                    Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 1-metüültsüklopropeeni kohta koostatud pikendamisaruande järeldusi, eriti selle aruande I ja II liidet.“

               (1)  Täiendavad andmed toimeaine identifitseerimiseks ja toimeaine omadused on esitatud pikendamist käsitlevas aruandes.